[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 58
                                                              din 26 martie 2020
privind desfășurarea evenimentului ”Meșterim - Șezătoare urbană interculturală” și punerea la dispoziția Fundației „Mihai Eminescu Trust”, cu titlu gratuit, a sălii Centrului Național de Informare și Promovare Turistică (Sala Sander) și a terenului aparținând domeniului public din Cetatea Medievală (Piața Cetății și strada Școlii) pentru desfășurarea evenimentului în perioada 22 - 24 mai 2020

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 7.121/09.03.2020 şi la Consiliul Local Sighișoara cu nr. 8.332/18.03.2020, de referatul de aprobare, înregistrat cu nr. 7.123/09.03.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighişoara cu nr. 5.841/26.02.2020, prin care Fundația „Mihai Eminescu Trust” solicită sprijin pentru organizarea în Municipiul Sighișoara a evenimentului ”Meșterim – Șezătoare urbană interculturală”, în perioada 22 - 24 mai 2020, constând în punerea la dispoziție, a sălii Centrului Național de Informare și Promovare Turistică (Sala Sander) și a terenului aparținând domeniul public din Cetatea Medievală, respectiv Piața Cetății și strada Școlii;

Ţinând cont de prevederile art. 349 și cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Văzând prevederile art. 858 - 865 și ale art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit;
   Având în vedere Raportul de specialitate al Direcției Administrarea Patrimoniului, înregistrat cu nr. 7.122/09.03.2020, prin care se propune şi se justifică oportunitatea organizării evenimentului ”Meșterim - Șezătoare urbană interculturală” și punerea la dispoziția Fundației „Mihai Eminescu Trust”, cu titlu gratuit, a sălii Centrului Național de Informare și Promovare Turistică (Sala Sander) și a terenului aparținând domeniului public din Cetatea Medievală (Piața Cetății și strada Școlii) pentru desfășurarea evenimentului în perioada 22 - 24 mai 2020;
   Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și „d”, alin. (6) lit. „a”, alin. (7) lit. „d” și alin. (14), art. 139 alin. (1) și (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. (1) Se aprobă desfășurarea evenimentului ”Meșterim - Șezătoare urbană interculturală”, organizat de Fundația „Mihai Eminescu Trust”, în perioada 22 - 24 mai 2020.

(2) Se aprobă ca perimetrul de desfășurare al evenimentului să cuprindă domeniul public din Cetatea Medievală, astfel: Piața Cetății și strada Școlii, potrivit planului de situație, anexa nr. 1 la prezenta hotărâre.

Art. 2. Se aprobă punerea la dispoziție, cu titlu gratuit, către Fundația „Mihai Eminescu Trust”, a terenului aparţinând domeniului public din Cetatea Medievală și anume: Piața Cetății și strada Școlii, în ziua de 21.05.2020 pentru instalarea standurilor și a podiumului, iar în perioada 22 - 24 mai 2020, în vederea desfășurării unor activități din cadrul evenimentului.

Art. 3. Se aprobă punerea la dispoziție, cu titlu gratuit, a sălii Centrului Național de Informare și Promovare Turistică (Sala Sander), în data de 22 mai 2020, către Fundația „Mihai Eminescu Trust”, în vederea lansării albumului de fotografii ”Sighișoara - 20 de ani UNESCO” din cadrul evenimentului ”Meșterim – Șezătoare urbană interculturală”. 

Art. 4. (1) Activitatea demonstrativă și interactivă în cadrul atelierelor meșteșugărești se va desfășura numai în zonele din perimetrul de desfășurare al evenimentului și cu respectarea prevederilor Hotărârii Consiliului Local Sighișoara nr. 106/18.06.2019 pentru aprobarea Regulamentului privind desfășurarea comerțului stradal în Municipiul Sighișoara sau a altor reglementări incidente în speță.

(2) În eventualitatea desfășurării de activități de comerț sau prestări servicii, pe lângă activitățile demonstrative și interactive, în cadrul evenimentului, se va percepe o taxă pentru ocuparea domeniului public, stabilită conform art. 3, lit. h) din Anexa nr. 8 la Hotărârea Consiliului Local Sighișoara nr. 203/28.11.2019 privind stabilirea impozitelor și taxelor locale pentru anul 2020, taxă pe care comercianții o vor achita la casieria Municipiului Sighișoara. De asemenea, pentru desfășurarea activității comerciale, aceștia sunt obligați să obțină autorizația de funcționare eliberată de către compartimentul de specialitate din cadrul Municipiului Sighișoara.

Art. 5. În cazul în care, măsurile luate la nivel local, precum și hotărârile adoptate la nivel național ca urmare a instituirii situației de urgență pe teritoriul României, nu vor face posibilă desfășurarea evenimentului, prevederile prezentei hotărâri nu-și vor produce efectele.

Art. 6. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcţia Administrarea Patrimoniului, Serviciul Tehnic, Investiții - Urmărire Contracte, Monitorizare Servicii de Utilități Publice, Direcția Relaţii Publice și Comunicare, Compartimentul Protecţie Civilă, Protecția Muncii, Serviciul Public Poliţia Locală din cadrul Municipiului Sighișoara, S.C. Ecoserv Sig S.R.L. și Fundația „Mihai Eminescu Trust”.

Art. 7. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Șoneriu Mihai - Marcel                                       Contrasemnează pentru legalitate
                                     SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Direcţia Administrarea Patrimoniului;
  1 ex. Direcția Relaţii Publice și Comunicare;
  1 ex.  Serviciul Tehnic, Investiții - Urmărire Contracte, Monitorizare Servicii de Utilități Publice;

  1 ex. Compartimentul Centrul Național de Informare și Promovare Turistică;

  1 ex. Compartimentul Protecţie Civilă, Protecția muncii;

  1 ex. Serviciul Public Poliţia Locală;
  1 ex. S.C. Ecoserv Sig S.R.L.;

  1 ex. Fundația „Mihai Eminescu Trust”.
15 ex.

B.A. 
